Kawṭar: Ḥmed, tisin-nneɣ ɣer tmurt-a d tarewla si lgirra yekkren di tmurt-nneɣ, lemmer mačči d annecta-nni yalti aqlaɣ di tmurt-nneɣ.1  Acengu d win iḥarmen Yugurten si lwert, arraw n ɛemmi-s n Yugurten xedmen lbaṭel di yemma-s, tamsalt-agi n lwert d tamsalt i yellan s waṭas di tmetti taqbaylit, imi acḥal n watmaten i yuɣalen d iɛdawen ssebba n lwert acḥal n wid yewwḍen ɣer sbiṭar ssebba n cwalat i yettnekkaren ɣef lwert, tikwal ttawḍen ula ɣer tmenɣiwt, iban-d waya deg warraw n laɛmum n Yugurten : seg mi yemmut baba kkren-d leɛmum-iw ad ḥekmen, ad weṛten ayen dyeǧǧaSb11 Ɣef lwert ṣṣawḍen nɣan-as yelli-s werɛad twala tafat, werɛad tessin d acu i d tudert, ḥarmen-tt si ddunit, rnan ḥarmen imawlan-is seg-s, acḥal ssarmen ad sɛun dderya ɣer taggara asmi i asen-d-ḍsa ddunit, yerẓeq-it-nid Rebbi s teqcict teɛmer-asen axxam, terra-asen-d asirem ɣer ddunit, wwḍen-d icenga ur nattagad Rebbi, ur ggiden ddnub n teqcict tamecṭuḥt i nɣan bla akukru, rnan dnub n yemma-s i tt-itebɛen, snat n terwiḥin i iruḥen ɣef lǧal n lwert, yettban-d waya deg ungal : 1BEN SIDHOUM Rachida, op, cit, P. 64.